CELEX: C2006/281/09
Language: lt
Date: 2006-11-18 00:00:00
Title: Byla C-300/04 2006 m. rugsėjo 12 d. Teisingumo Teismo (didžioji kolegija) sprendimas ( Nederlandse Raad van State (Nyderlandai) prašymas priimti prejudicinį sprendimą) M. G. Eman, O. B. Sevinger prieš College van burgemeester en wethouders van Den Haag (Europos Parlamentas — Rinkimai — Balsavimo teisė — Nyderlandų piliečiams Aruboje nustatyta sąlyga gyventi Nyderlanduose — Sąjungos pilietybė)

18.11.2006   
            
            
               LT
            
            
               Europos Sąjungos oficialusis leidinys
            
            
               C 281/5
            
         2006 m. rugsėjo 12 d. Teisingumo Teismo (didžioji kolegija) sprendimas (Nederlandse Raad van State (Nyderlandai) prašymas priimti prejudicinį sprendimą) M. G. Eman, O. B. Sevinger prieš College van burgemeester en wethouders van Den Haag
   
   (Byla C-300/04) (1)
   
   (Europos Parlamentas - Rinkimai - Balsavimo teisė - Nyderlandų piliečiams Aruboje nustatyta sąlyga gyventi Nyderlanduose - Sąjungos pilietybė)
   (2006/C 281/09)
   Proceso kalba: olandų
   Prašymą priimti prejudicinį sprendimą pateikęs teismas
   Nederlandse Raad van State
   Šalys pagrindinėje byloje
   
      Ieškovai: M. G. Eman, O. B. Sevinger
   Atsakovė: College van burgemeester en wethouders van Den Haag
   Dalykas
   Prašymas priimti prejudicinį sprendimą — Nederlandse Raad van State — EB 17 straipsnio ir 19 straipsnio, skaitant kartu su EB 189 ir 190 straipsniais, išaiškinimas — Nuostatų dėl Sąjungos pilietybės taikymas užjūrio šalių ir teritorijų gyventojams — Nyderlandų Antilų ir Arubos gyventojų teisė balsuoti rinkimuose į Europos Parlamentą, kuriai nustatyta sąlyga dešimti metų pragyventi Nyderlanduose
   Rezoliucinė dalis
   
               1.
            
            
               Asmenys, turintys vienos iš valstybių narių pilietybę ir nuolat gyvenantys arba gyvenantys teritorijoje, priklausančioje užjūrio šalims ar teritorijoms, nurodytose EB 299 straipsnio 3 dalyje, gali remtis sutarties antrojoje dalyje Sąjungos piliečiams pripažįstamomis teisėmis.
            
         
               2.
            
            
               Nors pagal šiuo metu galiojančią Bendrijos teisę nėra draudžiama, kad valstybės narės, nepažeisdamos Bendrijos teisės, apibrėžtų teisės balsuoti ir būti kandidatu per Europos Parlamento rinkimus sąlygas remdamosi gyvenamosios vietos teritorijoje, kurioje organizuojami rinkimai, kriterijumi, vis dėlto vienodo požiūrio principas draudžia tai, kad dėl pasirinktų kriterijų panašiose situacijose esantys piliečiai būtų vertinami skirtingai, kai šis skirtingas vertinimas nepateisinamas objektyviai.
            
         
               3.
            
            
               Kiekviena valstybė narė savo vidaus teisėje turi nustatyti priemones, kurios leistų atstatyti (rechtsherstel) asmens, kurį dėl Bendrijos teisei prieštaraujančios nacionalinės nuostatos buvo atsisakyta įrašyti į 2004 m. birželio 10 d. rinkimų į Europos Parlamento narių rinkėjų sąrašus ir kuris dėl to negalėjo juose dalyvauti, teises. Šios priemonės, kurios gali apimti valstybei priskirtinos Bendrijos teisės pažeidimu padarytos žalos atlyginimą, privalo atsižvelgti į lygiavertiškumo ir veiksmingumo principus.
            
         
      (1)  OL C 228, 2004 9 11.